

NATJEČAJ ZA NASTAVNIKE ZA SUDJELOVANJE U ERASMUS+ PROJEKTU

**"PRAKTIČNIM AKTIVNOSTIMA DO ZNANJA I VJEŠTINA"**

**(ASK4IT - ACTIVITIES LEADING TO NEW SKILLS AND KNOWLEDGE)**

EKONOMSKE ŠKOLE ŠIBENIK

Ovim putem želimo obavijestite nastavnike Ekonomske škole (u daljnjem tekstu: Škola) da je od četvrtka 23. ožujka 2023. godine otvoren natječaj za izbor dvoje nastavnika za pratnju osmero učenika na drugoj mobilnosti Erasmus+ projekta "Praktičnim aktivnostima do znanja i vještina (ASK4it)".

Za projekt su odobrena sredstva Europske unije u iznosu od 46.004 eura. Trajanje projekta je godinu dana, odnosno od 1. rujna 2022. do 31. kolovoza 2023. Druga mobilnost uključuje stručnu praksu koja će trajati dva tjedna, a učenici će je pohađati u poslovnim organizacijama u španjolskom gradu Ubeda, Andaluzija.

Očekivano razdoblje trajanja druge mobilnosti je od 7. do 24. svibnja 2023. Troškovi putovanja autobusom i avionom, smještaj s tri obroka dnevno, kulturološke aktivnosti te dnevnice nastavnicima podmiruju se sredstvima Europske unije iz projekta. Više detalja o Projektu te o prvoj mobilnosti koja se provela u veljači 2023. mogu se pronaći na društvenim mrežama (Facebook, Instagram) i na web stranici Škole te na sjednici Nastavničkog vijeća u četvrtak, 23. ožujka, kada će dosadašnji sudionici održati prezentaciju o prvoj mobilnosti odrađenoj u veljači o.g.

Izbor nastavnika vršit će se prema bodovima u tablici:

|  |  |
| --- | --- |
| **Kriteriji:** | **Udio u ukupnom broju bodova (%)** |
| Motivacijsko pismo i Europass životopis | 30 |
| Poučavanje strukovne grupe predmeta ili poslovnog engleskog jezika | 20 |
| Predavanje učenicima polaznicima | 10 |
| Sudjelovanje u Projektu | 30 |
| Digitalna pismenost | 10 |

Natječaj je otvoren do 12:00h u srijedu, 29. ožujka. Prijave zaprimljene nakon tog roka neće se uzimati u obzir. Objava rezultata odabranih, rezervnih i odbijenih prijava bit će pod šiframa koje će kandidati upisati na prijavnici. Prvi neslužbeni rezultati će se objaviti na web stranici Škole najkasnije u ponedjeljak, 3. travnja. Potom slijedi rok za žalbu: od 3. do 5. travnja. Očekivano vrijeme objave konačne službene liste rezultata natječaja je 11. travnja 2023.

Obrasci za prijavu se mogu preuzeti online (na web stranici Škole) ili u uredu školske referentice. Ispunjene prijavnice potrebno je donijeti u ured referentice najkasnije do srijede, 29. ožujka, u 12:00h.

Odgovori na sva dodatna pitanja mogu se zatražiti putem e-mail adrese:

es.sibenik.erasmus@gmail.com.

U Šibeniku, 23. ožujka 2023. Projektni koordinator

 \_\_\_\_\_\_\_\_\_\_\_\_\_\_\_\_\_

 Božena Sabioni

